Osman I

Osman I (1258–1326) (otomanski عُثمَان) bio je osnivač Otomanskog imperija. Rođen je godine 1258. i naslijedio je titulu beja (poglavice) od svog oca, Ertuğrula, kao vladar sela Söğüt godine 1281. Rođenje imperija se povezuje s osvajanjem turskog plemena Eskenderuma i grada Eskişehira (turski za 'Stari grad') 1301–1303, iako je Osman već godine 1299. proglasio nezavisnost svoje male kraljevine ili Otomanske kneževine od Seldžučkog carstva.

S padom bizantske tvrđave Yenişehir ('Novi Grad') Turci su bili sposobni započeti opsadu velikih bizantskih gradova Prousse (današnja Bursa) i Nikeje (današnji İznik). Osman I umro je 1326, iste godine kada je pala i Bursa. Nakon svoje smrti dobio je od strane svojih nasljednika titulu gazije (ratnika za vjeru). Kada god bi novi sultan zasjeo na prijestolje, narod bi zavikao "neka bude velik kao Osman".